Tienertoneel | ATKV
ATKV-Tienertoneel het vanjaar weer in sy doel slaag om die liefde vir toneelskepping en teater-kyk te bevorder deur te fokus op spel en die skryf van tekste.
ATKV-Tienertoneel het 'n nuwe baadjie aangetrek en het 224 inskrywings ontvang wat strek oor die hele land tot in Namibië.
Nou kondig ons met trots die SUPER 12 aan!
Die kykerskeuse word ook tydens die finaal op 14 November bekendgemaak. Die finaal is gratis en gaan première op die ATKV se Facebookblad en YouTube-kanaal.
Maak vas jou sitplekgordel, trek daai springmielies nader, klik hier, stem, kyk en wen.
Die SUPER 12 gaan jou hart steel en jou asem wegslaan.
Vir meer inligting kontak vir JJ van Niekerk by jj@atkv.org.za of 076 391 3414.
Ontmoet die SUPER 12!
Die ATKV het vanjaar 'n reeks webinare aangebied waarin Cintaine Schutte, Jacques Bessenger, Amalia Uys, Wilhelm van der Walt, dr. André Gerber en Henrietta Gryffenberg leerders en onderwysers touwys gemaak het oor die teaterbedryf.
As jy miskien nie hierdie webinare kon bywoon nie, kan jy nou al ses episodes aanskaf en jou kennis oor die kuns van teater uitbrei. Die reeks webinare is te koop by jj@atkv.org.za en kos R80 per episode of R480 vir die hele reeks.